Frá og með 1. janúar 2020 teljast greiðslur til höfunda og / eða annarra einstaklinga sem rétthafa vegna síðari afnota eftir að verk hefur verið gert aðgengilegt almenningi , birt eða gefið út , til fjármagnstekna án nokkurs frádráttar . Ef barn hefur misst annað eða bæði foreldri og er skattlagt sérstaklega af öðrum tekjum en launatekjum telst barnalífeyrir með tekjum barnsins . Séreignarlífeyrir - viðbótarlífeyrir Séreignarsparnaður úr lífeyrissjóðum og frá öðrum þeim sem hafa heimild til að taka á móti viðbótarlífeyrissparnaði er skattlagður á sama hátt og annar lífeyrir og kemur til tekna þegar hann er greiddur út . Þessi útgreiðsla séreignarsparnaðar hefur ekki áhrif á útreikning vaxtabóta og barnabóta . Greiðslur frá Tryggingastofnun ríkisins – aðrar bótagreiðslur Lífeyrisgreiðslur frá Tryggingastofnun ríkisins eru skattskyldar tekjur og er lagður á þær tekjuskattur og útsvar eftir almennum reglum . Sem dæmi um greiðslurnar má nefna dagpeninga , dánarbætur , ellilífeyri , endurhæfingarlífeyri , foreldragreiðslur , heimilisuppbót , maka - og umönnunarbætur , mæðra - og feðralaun , orlofs - og desemberuppbót , sjúkra - og slysadagpeninga , tekjutryggingu , uppbót vegna reksturs bifreiðar , aðrar uppbætur , vasapeninga , örorkulífeyri , örorkustyrk og örorkulífeyri vegna slysa . Gjafavinna og skiptivinna sem unnin er við íbúðarhúsnæði til eigin nota skal telja til tekna hjá eiganda húsnæðisins . Sama á við um eigin vinnu við byggingu eigin sumarbústaða og þess háttar húsnæðis . Allir þeir sem eiga lögheimili á Íslandi og falla undir lög um málefni fatlaðra geta sótt um NPA þjónustu . Forsjáraðili sækir um fyrir þann sem ekki hefur náð 18 ára aldri . Þegar notandi / forsjáraðili er umsýsluaðili með NPA-þjónustunni Ef notandi eða forsjáraðili hans er sjálfur umsýsluaðili með NPA þjónustunni er þetta ekki atvinnurekstur . Þegar af þeirri ástæður kemur í þessum tilvikum ekki til þess að um virðisaukaskattsskyldu sé að ræða . Við þessar aðstæður þarf að gera grein fyrir greiðslum frá sveitarfélaginu og ráðstöfun þeirra í persónuframtali notandans , ef hann er eldri en 18 ára , eða forsjáraðili , ef notandinn er yngri en 18 ára . Persónulegur kostnaður notandans er ekki frádráttarbær heldur einungis kostnaður sem greiðslunum er ætlað að standa undir . Greiðslur umfram kostnað teljast almennt skattskyldar hjá forráðamanni . Ef einungis er um að ræða verktakagreiðslur þarf að gefa upplýsingar um þær á launamiða . RSK mun almennt ekki gera athugasemdir um verktöku í þessum málum , a.m.k. ekki á meðan um tilraunaverkefni er að ræða . Greiðslur umfram kostnað teljast almennt skattskyldar hjá notandanum . Notandinn þarf að gera grein fyrir bæði launagreiðslum og verktakagreiðslum á launamiða , RSK 2.01 , að loknu tekjuári , og í eyðublaðinu RSK 4.05 með skattframtali sínu , í B-kafla / leiðrétting . 2 . Þegar umsýsluaðili er lögaðili eða sjálfstætt starfandi einstaklingur Þegar samið er um að utanaðkomandi aðili , lögaðili eða sjálfstætt starfandi einstaklingur , tekur að sér umsýslu með NPA þjónustu fyrir notanda ganga greiðslur frá sveitarfélaginu beint til þess umsýsluaðila . Ríkisskattstjóri gerir út af fyrir sig engar sérkröfur um fyrirkomulag á rekstri . Greiðslur sveitarfélaga fyrir NPA þjónustu til notenda bera ekki virðisaukaskatt . Umsýsluaðli , hvort sem um er að ræða lögaðila eða sjálfstætt starfandi einstakling , telst hins vegar virðisaukaskattsskyldur vegna hluta greiðslnanna , þ.e. þess hluta sem markaður er til að greiða umsýslukostnað ( nú 10% ) . Sá fyrirvari er þó gerður hér að þeir sem selja skattskyldar vörur og þjónustu fyrir minna en 2.000.000 kr. á hverju 12 mánaða tímabili eru undanþegnir virðisaukaskattsskyldu ( fjárhæðin var 1.000.000 kr. til 1. janúar 2017 ) .